**JELGAVAS PILSĒTAS PAŠVALDĪBAS 2021.GADA 17.JŪNIJA**

**SAISTOŠO NOTEIKUMU NR.21-15„GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti saskaņā ar likuma "[Par pašvaldībām](https://m.likumi.lv/ta/id/57255-par-pasvaldibam)" [43.panta](https://m.likumi.lv/ta/id/57255-par-pasvaldibam#p43) trešo daļu, Sociālo pakalpojumu un sociālās palīdzības likuma (turpmāk – SPSPL) 36.panta sesto daļu, likuma "[Par palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)" 25.panta pirmo daļu.Noteikumos tiek precizēts noteikumu izdošanas tiesiskais pamatojums, papildinot ar atsauci uz SPSPL 36.panta sesto daļu.Noteikumos tiek precizēts termins „ģimene (persona)”, aizstājot to visā noteikumu tekstā ar terminu “mājsaimniecība”. SPSPL 1.panta 40.punktā tiek noteikts, ka mājsaimniecība **-** vairākas personas, kuras dzīvo vienā mājoklī un kopīgi sedz izdevumus, vai vienapersona, kura saimnieko atsevišķi. Sakarā ar izmaiņām normatīvajos aktos noteikumos tiek precizēta kārtība pabalstu saņemšanai izglītojamajiem no daudzbērnu ģimenes, kurus piešķir neizvērtējot mājsaimniecības ienākumus un materiālo stāvokli. Izglītojamajiem no daudzbērnu ģimenes pabalstu ēdināšanai vispārējās izglītības iestādē, pabalstu pirmsskolas izglītības iestādes ēdināšanas pakalpojuma apmaksai un pabalstu izglītības iestādes profesionālās ievirzes programmas dalības maksas segšanai piešķir līdz 31.12.2021. Tiek paplašināta pabalsta izglītības iestādes profesionālās ievirzes programmas dalības maksas segšanai saņemšanas mērķa grupa. Minēto pabalstu turpmāk var saņemt izglītojamie no maznodrošinātas mājsaimniecības. |
| 2.Projekta nepieciešamības pamatojums | Noteikumi nepieciešami, lai sakarā ar izmaiņām tiesiskajā regulējumā par sociālo palīdzību, precizētu noteikumu tiesisko izdošanas pamatu un šādu Jelgavas pilsētas pašvaldības brīvprātīgas iniciatīvas pabalstu saņemšanas kārtību:  pabalstam ēdināšanai vispārējās izglītības iestādē, pabalstam pirmsskolas izglītības iestādes ēdināšanas pakalpojuma apmaksai; pabalstam izglītības iestādes profesionālās ievirzes programmas dalības maksas segšanai. Noteikumi piemērojami ar 2021.gada 1.jūliju.  |
| 3.Informācija par plānoto projekta ietekmi uz pašvaldības budžetu | Noteikumu piemērošanai tiek plānoti naudas līdzekļi Jelgavas pilsētas pašvaldības iestādes “Jelgavas sociālo lietu pārvalde” 2021.gada budžetā. Tiek prognozēts, ka laika periodā no 01.07.2021. līdz 31.12.2021. Jelgavas pilsētas pašvaldības brīvprātīgās iniciatīvas pabalstiem izglītojamajiem no daudzbērnu ģimenes ir nepieciešami naudas līdzekļi par kopējo summu 421800,00 *euro,* tajā skaitā: pabalstam pirmsskolas izglītības iestādes ēdināšanas pakalpojuma apmaksai izglītojamajam no daudzbērnu ģimenes 282000,00 *euro* (940 personu skaits x 50,00 *euro* x 6 mēneši), pabalsts ēdināšanai vispārējās izglītības iestādē izglītojamajam no daudzbērnu ģimenes 123600,00 *euro* (1030 personas x 30,00 *euro* vidēji mēnesī x 4 mēneši), pabalstam profesionālās ievirzes izglītības programmas dalības maksas segšanai izglītojamajam no daudzbērnu ģimenes 16200,00 *euro* (270 personas x 15,00 *euro* mēnesī x 4 mēneši). Pabalstam profesionālās ievirzes izglītības programmas dalības maksas segšanai izglītojamajam no maznodrošinātas mājsaimniecības papildus ir nepieciešams 1800,00 *euro* (30 personas x 15,00 *euro* mēnesī x 4 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš